open-index/open-wikipedia-markdown huggingface dataset:
জিআরপি

গ্রস রেটিং পয়েন্ট সংক্ষেপে **জিআরপি**, এটি বিজ্ঞাপনে অতি পরিচিত শব্দ যা একটি নির্দিষ্ট মিডিয়া বাহক বা শ্রেণী কর্তৃক দর্শক সংখ্যা পরিমাপণের জন্য ব্যবহৃত হয়। এর ফলে বিজ্ঞাপণ দ্বারা শতকরা লক্ষ্যমাত্রার দর্শকের প্রকৃতি ও কতবার প্রচারণাটি দেখানো হয়েছে তা বুঝা যায়। উদাহরণস্বরূপ, একটি টিভি চ্যানেলে প্রচারিত বিজ্ঞাপনে ৫ বারে ৫০% লক্ষ্যমাত্রার দেখা হয়েছে। তাহলে জিআরপি হবে ২৫০ (জিআরপি = ৫ x ৫০%) অর্থাৎ জিআরপি = প্রচারণার হার x শতকরা দর্শন। গ্রস রেটিং পয়েন্ট পেতে প্রত্যেক মিডিয়ার একক রেটিং সংখ্যা যোগ করা হয়। গ্রস ইম্প্রেশনকে (মোট প্রতিক্রিয়া) পপুলেশন বেস দ্বারা ভাগ করে ১০০ দ্বারা গুণ করেও জিআরপি গণনা করা যায়। ব্রডকাস্টাররা জিআরপির উপর নির্ভর করে সম্ভাব্য বিজ্ঞাপনদাতাদের আকৃষ্ট করে থাকেন। অন্য পরিমাপক একক টার্গেট রেটিং পয়েন্ট (সংক্ষেপেঃ টিআরপি) হচ্ছে ক্রয়কৃত লক্ষ্যমাত্রার রেটিং পয়েন্ট, যার পরিমাপ বিজ্ঞাপন লক্ষ্যমাত্রার কতটুকু দর্শকের কাছে পৌছাতে সক্ষম হয়েছে।

## তথ্যসূত্র

## বহিঃসংযোগ
* GRP and outdoor advertising (website with definitions of this and other advertising terms) 
বিষয়শ্রেণী:বিপণন কর্মসম্পাদন পরিমাপ
বিষয়শ্রেণী:বিজ্ঞাপন
মনের মানুষ (চলচ্চিত্র)

**মনের মানুষ** গৌতম ঘোষ পরিচালিত একটি বাংলা চলচ্চিত্র। ভারত ও বাংলাদেশ-এর যৌথ প্রযোজনায় নির্মিত এই ছবিটি ২০১০ সালে মুক্তি পায়। ছবিতে বাংলাদেশ ও ভারতের বিভিন্ন শিল্পীরা অভিনয় করেছেন। সুনীল গঙ্গোপাধ্যায় এর *মনের মানুষ* উপন্যাস অবলম্বনে নির্মাণ করা হয়েছে ছবিটি, এতে লালন ফকিরের জীবন ও কর্মের কিছু চিত্র ফুটিয়ে তোলা হয়েছে। ছবিটির বিভিন্ন চরিত্রে অভিনয় করেছেন প্রসেনজিৎ চট্টোপাধ্যায়, রাইসুল ইসলাম আসাদ, চঞ্চল চৌধুরী, শুভ্র কুন্ডু, পাওলি দাম, প্রিয়াংশু চ্যাটার্জী, তাথৈ, নাউফেল জিসান, চম্পা হাসান ইমাম, শাহেদ আলী সহ আরও অনেকে। মনের মানুষ চলচ্চিত্রটিতে লালন সাঁইয়ের সকল গানে কণ্ঠ দিয়েছেন বাউলশিল্পী আব্দুল লতিফ শাহ। অন্যদিকে লালন সাঁইয়ের নারী শিষ্যের গানে কণ্ঠ দিয়েছেন ফরিদা পারভীন।

## কাহিনি
পশ্চিমা শিক্ষায় শিক্ষিত রবীন্দ্রনাথ ঠাকুরের বড় ভাই জ্যোতিরিন্দ্রনাথ ঠাকুর পূর্ববঙ্গে জমিদারী করতে এসে দেখা পান লালনের। পদ্মা নদীর বজরায় বসে জ্যোতিরিন্দ্র লালনের একটি স্কেচ তৈরি করেন। জ্যোতিরিন্দ্রনাথ হলেন শহুরে বুদ্ধিজীবী, তিনি লালনের সাথে বাউলের দর্শন নিয়ে আলোচনা করেন। আলোচনার মাধ্যমেই লালনের জীবন চলচ্চিত্রের দর্শকদের সামনে উপস্থাপিত হয়। কাহিনির উপস্থাপনাটি লালন ফকিরের জীবন ও সময় এবং তার উদারপন্থী শিষ্যদের, যারা ১৯শ শতাব্দীর ভারতীয় সমাজের কুসংস্কারাচ্ছন্ন থেকে উচ্চভাবে জীবনযাপন করেছিলেন।

তরুণ লালন গ্রামের কবিরাজের সাথে তীর্থে যান। সেখানে তার জলবসন্ত হলে তাকে ভেলায় ভাসিয়ে দেয়া হয়। তীর্থের দল গ্রামে এসে রটিয়ে দেয় যে লালন মারা গেছে। ভেলায় ভাসিয়ে দেয়া লালনকে এক মুসলিম তাঁতি পরিবার বাঁচায়। সেখানে লালনের পরিচয় ঘটে সিরাজ সাঁইয়ের সাথে যাকে লালন তার গ্রামে একদিন দেখেছিলেন। সিরাজ লালনকে তার শিষ্য করে নেন। পরবর্তীতে লালন তার নামের শেষে ফকির যোগ করে মা ও স্ত্রীর সাথে দেখা করতে নিজ গ্রামে আসেন। এসে গ্রামবাসীর বাধার সম্মুখীন হন। স্ত্রীকে সাধন সঙ্গীনি করতে চাইলে লালনের মা লালনকে বাধা দেন। ফলে লালন সম্পূর্ণভাবে নিজেকে সমাজ থেকে বিচ্ছিন্ন করে ও কালুয়ার সহায়তায় একটি আখড়া গড়ে তুলেন। শুরু হয় তার সাধন-ভজন।

## শ্রেষ্ঠাংশে
* প্রসেনজিৎ চট্টোপাধ্যায় - লালন
* রাইসুল ইসলাম আসাদ - সিরাজ সাঁই
* চঞ্চল চৌধুরী - কালুয়া
* শুভ্র কুন্ডু - ভানুমটি
* পাওলি দাম - কলমী
* প্রিয়াংশু চ্যাটার্জী - জ্যোতিরিন্দ্রনাথ ঠাকুর
* তাথৈ - গোলাপী
* নাউফেল জিসান 
* আমীর সিরাজী - মৌলভি
* গুলশান আরা চম্পা - লালনের মা
* শাহেদ আলী - দুদ্যু শাহ 
* অনির্বান গুহ - মীর মোশাররফ হোসেন
*সৈয়দ হাসান ইমাম - কবিরাজ

## সম্মাননা
চলচ্চিত্রটি ২০১০ সালে গোয়ায় অনুষ্ঠিত ৪১তম আন্তর্জাতিক চলচ্চিত্র উৎসবে সেরা চলচ্চিত্রের পুরস্কার পায়।

## তথ্যসূত্র

## আরো পড়ুন
* 
* 
* 
* 
* 
* 
* 
* 
## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
বিষয়শ্রেণী:লালন সম্পর্কে চলচ্চিত্র
বিষয়শ্রেণী:সুনীল গঙ্গোপাধ্যায়ের উপন্যাস অবলম্বনে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী জীবনীমূলক নাট্য চলচ্চিত্র
বিষয়শ্রেণী:বাংলাদেশী সঙ্গীতধর্মী নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ভারতীয় সঙ্গীতধর্মী নাট্য চলচ্চিত্র
বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
মাইরা শেরবুল

**মাইরা শেরবুল চরতেস** () (জন্ম: ওআজাচা, মেক্সিকো) একজন মেক্সিকানএবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী সালমা পরিচিত।

কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য। পর তিনি হলিউডের অন্যতম উল্লেখযোগ্য মেক্সিকিয়ো্ ব্যক্তিত্ব, ২০০৬ সালে সিনেমা অংশগ্রহণ অ্যাপোক্যালিপ্টো।
 
## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:নারী চলচ্চিত্র পরিচালক
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মেক্সিকীয় চলচ্চিত্র পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:২১শ শতাব্দীর মেক্সিকান অভিনেত্রী
বিষয়শ্রেণী:মেক্সিকান টেলিভিশন অভিনেত্রী
কল্লোল

**কল্লোল** মূলত একটি সাহিত্য-পত্রিকা, যা অবিভক্ত ব্রিটিশ ভারতের কলকাতা থেকে ১৯২৩ খ্রিষ্টাব্দে প্রথম প্রকাশিত হয়। *কল্লোল* ১৯২৩ থেকে ১৯২৯ খ্রিষ্টাব্দের ভেতরে সংগঠিত প্রভাবশালী বাংলা সাহিত্য বিপ্লবের সমনামিক। কল্লোল যেসকল নব্য-লেখকদের প্রধান মুখপাত্র ছিল, যাদের অন্যতম হলেন প্রেমেন্দ্র মিত্র, কাজী নজরুল ইসলাম, বুদ্ধদেব বসু প্রমুখ। অন্যান্য সাময়িক পত্রিকা যেগুলো কল্লোল পত্রিকাকে অনুসরণ করে সেগুলো হলো– *উত্তরা* (১৯২৫), *প্রগতি* (১৯২৬) এবং *[[কালিকলম]]* (১৯২৬)।

## প্রকাশের ইতিহাস
১৯২১ খ্রিস্টাব্দে গোকুলচন্দ্র নাগ, দীনেশরঞ্জন দাশ, সুনীতা দেবী এবং মনীন্দ্রলাল বসু প্রমুখ কলকাতার হাজরা রোডে “ফোর আর্টস ক্লাব” (four arts' club) নামে একটি আড্ডার সূচনা করেন, সাহিত্য, ললিত কলা, সংগীত ও নাটক সৃষ্টি ও চর্চার জন্য। প্রথমে চার সদস্য একটি ছোটগল্পের সংকলন বের করেন ১৯২২ খ্রিস্টাব্দে , নাম “ঝড়ের দোলা”।
দীনেশরঞ্জন দাশ এবং গোকুলচন্দ্র নাগ এরপর ১৯২৩ খ্রিস্টাব্দে একটি সাময়িক পত্র বের করেন, নাম দেন *কল্লোল*। প্রতিদিন সাহিত্য আলোচনার আড্ডার জন্য দিনেশচন্দ্রের পটুয়াতলা লেনের বাড়ীটি নির্দিষ্ট ছিল। কল্লোল পত্রিকার প্রথম সম্পাদক ছিলেন দীনেশরঞ্জন দাশ।

কল্লোল সাহিত্যগোষ্ঠী সম্ভবত বাংলা সাহিত্যের প্রথম আধুনিক নবজাগরণের সূচনা করে। যদিও কবি রবীন্দ্রনাথ ঠাকুরের নিছক মানবপ্রেমী সাহিত্যের বৃত্ত থেকে দূরে সরে গিয়ে আধুনিক সাহিত্যের এই ঝড়কে সাধারণ পাঠকরা খুব সহজে মেনে নেয়নি। সেই সময়ের আর এক বিখ্যাত সাময়িক পত্র শনিবারের চিঠির সাথে “কল্লোল” গোষ্ঠীর বেশ কিছুবছর ধরে চলেছিল বিখ্যাত সাহিত্যের লড়াই। স্বয়ং রবীন্দ্রনাথ এই বিতর্কে অংশগ্রহণ করেছিলেন এবং কল্লোলে বেশ কিছু রচনা লিখেছিলেন; যেখানে তিনি বলেছিলেন যে তিনি নব্য সাহিত্যের এই উদ্যোগের প্রশংসা করলেও বাস্তবমুখী সাহিত্য কে মানুষের আদিম ইচ্ছার বশবর্তী করে আনার সারশূন্যতা তাকেও অস্বীকার করেন নি। এখানে উল্লেখ্য যে তিনি তার “শেষের কবিতা” র অমিত রায় এর বক্তব্যের মাধ্যমে নিজেকে অর্থাৎ মানবিক সাহিত্যস্রষ্টা রবীন্দ্রনাথের লেখার সমালোচনা করেছিলেন। কল্লোল গোষ্ঠীর লেখকরা অন্যধারে সিগমুন্ড ফ্রয়েড এবং কার্ল মার্ক্স এর প্রভাবে প্রভাবিত ছিলেন। কল্লোল গোষ্ঠীর সাহিত্য আলোচনা সে সময়ের বহু বিখ্যাত প্রগতিশীল সাহিত্যিকদের ভাবনাকে প্রভাবিত করেছিল এবিষয়ে কোন সন্দেহের অবকাশ নেই। নিয়মিত না হলেও তারাশঙ্কর বন্দ্যোপাধ্যায় এই গোষ্ঠীর আলোচনায় মাঝে মাঝে যোগ দিতেন। প্রখ্যাত বাঙালি অনুবাদক পবিত্র গঙ্গোপাধ্যায় কল্লোল পত্রিকার সঙ্গে ঘনিষ্ঠভাবে যুক্ত ছিলেন।

কল্লোল পত্রিকায় লেখার সময় কাজী নজরুলের বয়স ছিল পঁচিশ বছর, প্রেমেন্দ্র মিত্রের বয়স ছিল কুড়ির নিচে আর বুদ্ধদেব বসুর বয়স ছিল পনের।

## [[কল্লোল যুগ]]
কল্লোল সাহিত্য পত্রের সময়কালকে **[[কল্লোল যুগ]]** হিসাবে অভিহিত করা হয়ে থাকে। *কল্লোল* পত্রিকাকে কেন্দ্র করে ১৯২৩ থেকে ১৯২৯ খ্রীস্টাব্দ কাল-পরিধিতে বাংলা সাহিত্যে প্রভাবশালী আন্দোলন সংগঠিত হয়। বাংলা সাহিত্যে আধুনিকতার সূত্রপাতে এই আন্দোলনের ভূমিকাই মুখ্য বলে বিবেচিত।

## তথ্যসূত্র

## বহিঃসংযোগ
* কল্লোল যুগ - প্রথম ভাগ
* কল্লোল যুগ - দ্বিতীয় ভাগ

বিষয়শ্রেণী:সাহিত্য পত্রিকা
বিষয়শ্রেণী:বাংলা ভাষার সংবাদপত্র
বিষয়শ্রেণী:ভারতের বিলুপ্ত পত্রিকা
বিষয়শ্রেণী:বাংলা সাহিত্য
বিষয়শ্রেণী:ভারতের সাহিত্য ম্যাগাজিন
অন্তর্যাত্রা

**অন্তর্যাত্রা** বাংলাদেশের বিখ্যাত বিকল্পধারার চলচ্চিত্রকার তারেক মাসুদ ও ক্যাথরিন মাসুদ পরিচালিত ছবি। ছবিটি বাংলাদেশর প্রথম ডিজিটাল চলচ্চিত্র হিসেবে তৈরী করা হয়। ছবিটিতে অভিনয় করেছেন সারা জাকের, জয়ন্ত চট্টোপাধ্যায়, আব্দুল মমিন চৌধুরী, নাসরিন করিম, রোকেয়া প্রাচী, হারল্দ রশিদ, রিফাকাত রশিদ তিয়াস সহ আরো অনেকে।

## শ্রেষ্ঠাংশে
* সারা জাকের -
* জয়ন্ত চট্টোপাধ্যায় -
* আব্দুল মমিন চৌধুরী -
* নাসরিন করিম -
* রোকেয়া প্রাচী -
* হারল্দ রশিদ -
* রিফাকাত রশিদ তিয়াস -

## সম্মাননা
সিনেফ্যান - এশিয়ান এবং আরব চলচ্চিত্র উৎসব।
* **বিজয়ী** এশিয়ান এবং আরব প্রতিযোগিতার বিশেষ উল্লেখ পুরস্কার - তারেক মাসুদ ও ক্যাথরিন মাসুদ
ইন্টারন্যাশনাল ফিল্ম ফেস্টিভ্যাল অব বাংলাদেশ।
* **বিজয়ী** শ্রেষ্ঠ চলচ্চিত্র পরিচালক - তারেক মাসুদ ও ক্যাথরিন মাসুদ

## তথ্যসূত্র

## বহিঃসংযোগ
*  - এ
* অন্তর্যাত্রা  রোটেন টমেটোস - এ

বিষয়শ্রেণী:২০০৫-এর চলচ্চিত্র
বিষয়শ্রেণী:২০০৫-এর বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:তারেক মাসুদ
বিষয়শ্রেণী:তারেক মাসুদ পরিচালিত চলচ্চিত্র
বিষয়শ্রেণী:ক্যাথরিন মাসুদ পরিচালিত চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বহুভাষিক চলচ্চিত্র
বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এর নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:ব্রিটিশ বাংলাদেশী চলচ্চিত্র
আখতারুজ্জামান (দ্ব্যর্থতা নিরসন)

**আখতারুজ্জামান** একটি বাংলাদেশী নাম। এটি নিচের ব্যক্তিদের নির্দেশ করতে পারে,

* আখতারুজ্জামান, বাংলাদেশী চলচ্চিত্র পরিচালক ও চিত্রনাট্যকার।
* আখতারুজ্জামান (মেজর), বাংলাদেশী রাজনীতিবিদ ও কিশোরগঞ্জ-২ আসনের সাবেক সংসদ সদস্য।
* আখতারুজ্জামান (ফরিদপুরের রাজনীতিবিদ), বাংলাদেশী রাজনীতিবিদ ও ফরিদপুর-৫ আসনের সাবেক সংসদ সদস্য।

## আরও দেখুন

* আখতারউজ্জামান, (জন্ম: ২৩ জানুয়ারি, ১৯৫৩) বাংলাদেশী রাজনীতিবিদ ও একজন মুক্তিযোদ্ধা।
* মোহাম্মদ আখতারুজ্জামান, বাংলাদেশী শিক্ষাবিদ ও ঢাকা বিশ্ববিদ্যালয়ের ২৮তম উপাচার্য।
* আখতারুজ্জামান মিয়া, বাংলাদেশী রাজনীতিবিদ ও অষ্টম সংসদ সদস্য।
* আখতারুজ্জামান ইলিয়াস, বাংলাদেশী সাহিত্যিক।
শাহী ঈদগাহ, সিলেট

thumb|বাম দিকের সন্মুখ প্রবেশপথ
সিলেট শহরের উত্তর সীমায় **শাহী ঈদগাহ** বা ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।  সিলেটে ঈদের প্রধান জামাত এখানে অনুষ্ঠিত হয়। 

## ইতিহাস
১৭০০ সালে প্রথম দশকে সিলেটের তদানীন্তন ফৌজদার ফরহাদ খাঁ নিজের ব্যক্তিগত উদ্যোগে, তদারকি ও তত্বাবধানে এটি নির্মাণ করেন। প্রতি বছর ঈদুল ফিতর ও ঈদুল আযহা উপলক্ষে এখানে বিশাল দুটি ঈদ জামাত অনুষ্ঠিত হয় এবং প্রায় দেড় থেকে দুই লাখ মুসল্লী এক সাথে এখানে ঈদের নামাজ আদায় করে থাকেন। উলেখ্য যে, সিলেট শহরের এ স্থানটি নানা কারণে মানুষের কাছে আকর্ষণীয় ও স্মরণীয়। ১৭৭২ সালে ইংরেজ বিরোধী ভারত - বাংলা জাতীয়তাবাদীর প্রথম আন্দোলন সৈয়দ হাদী ও মাদী কর্তৃক এই ঈদগাহ মাঠেই শুরু হয়েছিল। অতীতে সিলেটের বড় বড় সমাবেশের স্থান ছিল এটি। এখানে ইংরেজ বিরোধী আন্দোলনের নেতা মহাত্মা গান্ধী, কায়েদে আজম মুহাম্মদ আলী জিন্নাহ, মাওলানা মুহাম্মদ আলি জওহর, হোসেন শহীদ সোহরাওয়ার্দী এবং শেরে বাংলা আবুল কাশেম ফজলুল হকের মতো নেতারা এসেছেন এবং ইংরেজ বিরোধী গণ আন্দোলের আহবান জানিয়েছেন। যে কারণে এ স্থানটির ঐতিহাসিক গুরুত্ব অনেক। ১৭৮২ সালে এখানে ইস্ট ইন্ডিয়া কোম্পানির বিরুদ্ধে মুহররমের হাঙ্গামা সংঘটিত হয়েছিল। এটি ছিল ভারতীয় উপমহাদেশে প্রথম ব্রিটিশবিরোধী আন্দোলন।

## পরিক্রমা
একটি উচু টিলার উপর সিলেটের ঐতিহ্যবাহী এই শাহী ঈদগাহ অবস্থিত। মুল ভূ-খণ্ডে কারুকার্যখচিত ২২টি বৃহৎ সিঁড়ি রয়েছে। সিঁড়ি মাড়িয়ে উপরে উঠলে ১৫টি গম্বুজ সজ্জিত ঈদগাহ দেখা যায়। ঈদগাহের প্রাচীর সীমার চার দিক ঘিরে রয়েছে ছোট বড় ১০ টি গেইট। ঈদগাহের সামনে মুসল্লীদের অজুর জন্য রয়েছে বিশাল পুকুর । ঈদগাহের উত্তরে শাহী ঈদগাহ মসজিদ, পাশে সুউচ্চ টিলার ওপর বন কর্মকর্তার বাংলো, দক্ষিণে বাংলাদেশ টেলিভিশনের সিলেট কেন্দ্র, পূর্ব দিকে শাহজালালের সফরসঙ্গী শাহ মিরারজীর মাজারের পাশের টিলার ওপর রয়েছে সিলেট আবহাওয়া অফিস।

## যাতায়ত
সিলেট শহরের কেন্দ্রবিন্দু হতে প্রায় দুই কি.মি. দুরত্ব শাহী ঈদগাহ। ওসমানী আন্তর্জাতিক বিমান বন্দর হতে ৭ কি.মি. এবং সিলেট রেলওয়ে স্টেশন থেকে ৫ কি.মি. দুরত্বে শাহী ঈদগাহ'র অবস্থান।

## তথ্যসূত্র


বিষয়শ্রেণী:সিলেট জেলার দর্শনীয় স্থান
বিষয়শ্রেণী:ঈদগাহ
বিষয়শ্রেণী:সিলেটের ভবন ও স্থাপনা
বিষয়শ্রেণী:বাংলাদেশের মসজিদ
আখতারুজ্জামান

**আখতারুজ্জামান** (১৯৪৬ - ২৩শে আগস্ট, ২০১১) বাংলাদেশী চলচ্চিত্র পরিচালক, শিক্ষক ও চিত্রনাট্যকার। ১৯৯৬ সালে নির্মাণ করেন পোকা মাকড়ের ঘরবসতি যা শ্রেষ্ঠ পরিচালকসহ চারটি বিষয়ে বাংলাদেশের জাতীয় চলচ্চিত্র পুরস্কার লাভ করে। চলচ্চিত্র জগৎের পাশাপাশি সাংবাদিক, গীতিকার ও সংলাপ রচয়িতা হিসেবেও তার সুখ্যাতি রয়েছে।

## কর্মজীবন
১৯৮৪ সালে *ফেরারী বসন্ত* নামে একটি চলচ্চিত্রের মাধ্যমে তিনি চলচ্চিত্রের জগৎে আসেন। তিনি স্ট্যামফোর্ড বিশ্ববিদ্যালয় বাংলাদেশের চলচ্চিত্র ও গণমাধ্যম বিভাগের একজন শিক্ষক ছিলেন ।

আক্তারুজ্জামান ২৩ শে আগস্ট, ২০১১ মারা যান। মৃত্যুর আগে তিনি সূচনা রেখার দিকে নামে একটি ছবিতে কাজ করছিলেন, যা বাংলাদেশ সরকার পৃষ্ঠপোষকতা করেছিল।।

## চলচ্চিত্রসমূহ
### পরিচালনা
* ফেরারী বসন্ত (১৯৮৪)
* প্রিন্সেস টিনা খান
* নগ্ন আগন্তুক
* পোকা মাকড়ের ঘরবসতি (১৯৯৬)
* সূচনারেখার দিকে (২০১০)

### চিত্রনাট্য রচনা
* পিঞ্জর
* ফকির মজনু শাহ
* রক্ত পলাশ

## তথ্যসূত্র

## বহিঃসংযোগ
* সূচনারেখার দিকে, কালের কণ্ঠ
* 

বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:বাংলাদেশী সাংবাদিক
বিষয়শ্রেণী:২০১১-এ মৃত্যু
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
পিয়ার্স ব্রসনান

**পিয়ার্স ব্রেন্ডন ব্রসনান** (; জন্ম: ১৬ মে ১৯৫৩) একজন আইরিশ চলচ্চিত্র অভিনেতা, নিমার্তা ও পরিবেশবাদী। ১৯৮২ সালে তিনি টিভিতে অভিনয় শুরু করেন। তবে ১৯৯৫ সালে তিনি পঞ্চম অভিনেতা হিসেবে ব্রিটিশ চলচ্চিত্র সিরিজ *জেমস বন্ডে* অভিনয় শুরু করলে বিখ্যাত হন। তিনি সর্বমোট চারটি বন্ড ছবিতে ২০০২ সাল পর্যন্ত অভিনয় করেন। পরবর্তী সময়ে তিনি ২০০৪ সালের *জেমস বন্ড ০০৭* ভিডিও গেমসে ১৬ বছরের তরুন বন্ডের কন্ঠরুপ দান করেন। ২০০৫ সালের ম্যাটাডোর চলচ্চিত্র, ২০০৮ সালের মামা মিয়া! চলচ্চিত্র এবং ২০১০ সালের *দ্য ঘোষ্ট রাইটার* চলচ্চিত্রের জন্য তিনি জনপ্রিয়।

ব্রসনান ১৯৮০ সালে অষ্ট্রেলিয়ান অভিনেত্রী ক্যাসান্ড্রা হ্যারিসকে বিয়ে করেন। ১৯৯১ সালে হ্যারিসের মৃত্যুর পর তিনি ২০০১ সালে আমেরিকান সাংবাদিক কেলি স্মিথকে বিয়ে করেন। ব্রসনান ২০০৪ সালে মার্কিন নাগরিকত্ব লাভ করেন।

## জেমস বন্ড চলচ্চিত্র
সুদর্শন আইরিশ অভিনেতা পিয়ার্স ব্রসনান ১৯৯৫ থেকে ২০০২ সাল পর্যন্ত জেমস বন্ড সিরিজের ‘গোল্ডেন আই’, ‘টুমরো নেভার ডাইজ’, ‘দ্য ওয়ার্ল্ড ইজ নট এনাফ’ এবং ‘ডাই এনাদার ডে’ নামক ব্লকবাস্টার চারটি সুপারহিট ছবিতে তিনি বন্ড চরিত্রে অভিনয় করেন।

## অভিনীত চলচ্চিত্র সমূহ

## আরও দেখুন
* জেমস বন্ড
* শন কনারি

## তথ্যসূত্র

## বহিঃসংযোগ
* 
* 
* 

বিষয়শ্রেণী:আয়ারল্যান্ডীয় চলচ্চিত্র অভিনেতা
বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:আয়ারল্যান্ডীয় টেলিভিশন অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর আয়ারল্যান্ডীয় অভিনেতা
বিষয়শ্রেণী:২১শ শতাব্দীর আয়ারল্যান্ডীয় অভিনেতা
বিষয়শ্রেণী:মার্কিন পারমাণবিক অস্ত্র বিরোধী কর্মী
বিষয়শ্রেণী:মার্কিন পরিবেশবাদী
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন জনহিতৈষী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:মার্কিন বৌদ্ধ
স্প্যানিশ আর্মাডা

**স্প্যানিশ আর্মাডা** (ইংরেজিঃ Spanish Armada,স্প্যানিশঃ Grande y Felicísima Armada) হচ্ছে মধ্য শতকের রাজকীয় স্পেনের নৌবাহিনীর একটি জাহাজ বহর। একে বলা হত সবচেযে বড় ও সৌভাগ্যের নৌজাহাজ বহর। এই বহরে ২২ টি যুদ্ধ জাহাজ, অস্ত্রসজ্জিত ১০৮টি বাণিজ্যিক জাহাজ ছিল। এই বহরে স্পেন ছাড়াও পর্তুগালের সমর জাহাজ ছিল। ১৫৮৫ সাল থেকে ১৬০৪ সাল পর্যন্ত চলমান অ্যাংলো-স্প্যানিশ যুদ্ধে ১৫৮৮ সালের তৎকালিন নেদারল্যান্ডস উপকূলের গ্রেভলাইন রণক্ষেত্রে ইহা ধ্বংস হয়। এক পক্ষে ছিল ব্রিটিশ সাম্রাজ্য ও তৎকালিন ইউনাইটেড প্রভিয়েন্স (বর্তমান নেদারল্যান্ডস) এবং অপর পক্ষে ছিল স্পেন ও পর্তুগাল।
## প্যানারমা চিত্র
কেন্দ্র|ফ্রেমহীন|633x633পিক্সেল

## তথ্যসূত্র

## বহিঃসংযোগ
* The Defeat of the Spanish Armada. Insight into the context, personalities, planning and consequences. Wes Ulm
* English translation of Francisco de Cuellar's account of his service in the Armada and on the run in Ireland
* Elizabeth I and the Spanish Armada  – a learning resource and teachers notes from the British Library
* Writing the Armada: myth, monumentalism and the transformation of event into national epic in Elizabethan literature – An essay by the Gibraltar writer and academic Dr. M. G. Sanchez
* The story of the Armada battles with pictures from the House of Lords tapestries
* Top Ten Myths and Muddles. Wes Ulm.

* The Story of the Tobermory Spanish Galleon
* Top 10 myths and muddles about the Spanish Armada, history’s most confused and misunderstood battle.  Wes Ulm, Harvard University 
* The Defeat of the Spanish Armada. Insight into the context, personalities, planning and consequences. Wes Ulm
* English translation of Francisco de Cuellar's account of his service in the Armada and on the run in Ireland
* Elizabeth I and the Spanish Armada  – a learning resource and teachers notes from the British Library
* The story of the Armada battles with pictures from the House of Lords tapestries
* BBC-ZDF etc. TV coproduction *Natural History of Europe*
* Discovery Civilization *Battlefield Detectives – What Sank The Armada?*

বিষয়শ্রেণী:রণতরী
কালীঘাট পটচিত্র

[thumb|upright|[রাবণ ও হনুমানের যুদ্ধ, কালীঘাট পটচিত্র, ১৮৮০]]

**কালীঘাট পটচিত্র** উনিশ শতকের বাংলার একটি চিত্রকলা। কলকাতার কালীঘাট অঞ্চলে কালীমন্দিরের কাছে এই চিত্রশিল্প বিকাশলাভ করেছিল। সেকালে এই সব পটচিত্র মন্দিরের তীর্থযাত্রীরা স্মারক হিসেবে কিনে নিয়ে যেত। কালে কালে এই চিত্রকলা ভারতীয় চিত্রকলার একটি স্বতন্ত্র ঘরানায় পরিণত হয়। হিন্দু দেবদেবী ও অন্যান্য পৌরাণিক চরিত্র ও সমসাময়িক নানা ঘটনার ছবি ছিল এই চিত্রকলার বৈশিষ্ট্য।

পশ্চিমবঙ্গের পটচিত্রের মধ্যে কালীঘাটের পট বিশেষভাবে উল্লেখযোগ্য। কালীঘাটের পট মূলত চৌকাপট। যা তুলনামূলক ছোট মাপের কাগজের উপর আঁকা। ঔপনিবেশিক সময়ের সামাজিক ও রাজনৈতিক বিষয়কে ব্যঙ্গ করে উপস্থাপন করার বিশেষ দিক কালীঘাটের পটে দেখতে পাওয়া যায়।

## বহিঃসংযোগ

* Kalighat Paintings of West Bengal
* Kalighat painting on Banglapedia
* Drawings and Paintings of Kalighat by Mukul Dey
* Showcase: Kalighat painting at National Gallery of Modern Art
* The Painters of Kalighat: 19th Century Relics of a Once Flourishing Indian Folk Art Killed by Western Mass Production Methods by Mukul Dey

বিষয়শ্রেণী:ভারতীয় চিত্রকলার ঘরানা
বিষয়শ্রেণী:বাঙালি সংস্কৃতি
বিষয়শ্রেণী:কলকাতার সংস্কৃতি
ভারতের শক্তি নীতি

[thumb|ভারতের [বায়ুবিদ্যুৎ শিল্প বিশ্বে পঞ্চম বৃহত্তম। উৎপাদন ক্ষমতা ১১৮০০ মেগাওয়াট। এই ছবিতে দেখা যাচ্ছে, তামিলনাড়ুর কায়াথারের উইন্ড ফার্ম।]]
[thumb|সঞ্চিত কয়লার পরিমাণের হিসেবে বিশ্বে ভারতের স্থান তৃতীয়। ছবিতে দেখা যাচ্ছে [ঝাড়খণ্ড রাজ্যের একটি কয়লাখনি।]]

**ভারতের শক্তি নীতি**তে মোটামুটি দেশের ক্রমবর্ধমান বিদ্যুৎ ঘাটতি, এবং অচিরাচরিত বিদ্যুৎশক্তির (বিশেষত পারমাণবিক, সৌর ও বায়ু বিদ্যুৎ) ব্যবহার বৃদ্ধির উপর গুরুত্ব আরোপ করা হয়।

ভারতের ৭০% বিদ্যুৎ ফসিল জ্বালানি ও ৪০% বিদ্যুৎ কয়লা থেকে উৎপাদিত হয়। খনিজ তেল ও প্রাকৃতিক গ্যাস থেকে উৎপাদিত বিদ্যুৎশক্তির শতকরা হার যথাক্রমে ২৪% ও ৬%। বিদ্যুৎ চাহিদার জোগান দিতে ভারতকে ফসিল জ্বালানির আমদানির উপর গভীরভাবে নির্ভর করতে হয়। ২০৩০ সালের মধ্যে ভারতের বিদ্যুৎ আমদানির উপর নির্ভরশীলতা দেশের মোট বিদ্যুৎ ব্যবহারের ৫৩% ছাড়িয়ে যাবে। ২০০৯-১০ সালে দেশের মোট খনিজ তেল আমদানির পরিমাণ ছিল ১৫৯.২৬ মিলিয়ন টন; যা দেশের ৮০% আভ্যন্তরিণ খনিজ তেল চাহিদার জোগান দিয়েছিল। এই আমদানি ছিল দেশের মোট তেল আমদানির ৩১%। ভারতের বিদ্যুৎ শিল্পের মূল সমস্যা কয়লার অপ্রতুলতা। এর ফলে ২০১০ সালে ভারতের কয়লার আমদানি ১৮% বাড়াতে হয়েছে।

দ্রুত আর্থিক উন্নয়নের ফলে ভারত এখন বিশ্বের দ্রুত বাড়তে থাকা বিদ্যুৎ বাজারগুলির একটি। মনে করা হচ্ছে, ২০৩৫ সালের মধ্যে বিশ্বের বিদ্যুৎ ব্যবহারের পরিমাণ ১৮% বৃদ্ধি পেলে বিশ্ব বিদ্যুৎ চাহিদার নিরিখে ভারত দ্বিতীয় স্থান অধিকার করবে। একদিকে যেমন দেশে বিদ্যুতের চাহিদা উর্ধ্বমুখী, অন্যদিকে তেমনি ভারতের সঞ্চিত ফসিল জ্বালানির পরিমাণ কম। তাই দেশে পুনর্নবীকরণযোগ্য বিদ্যুৎ ও পারমাণবিক বিদ্যুৎ শিল্পের প্রসার ঘটানোর পরিকল্পনা গ্রহণ করা হয়েছে। ভারতের বায়ুবিদ্যুতের বাজার বিশ্বে পঞ্চম বৃহত্তম। ২০২২ সালের মধ্যে দেশের সৌরবিদ্যুৎ উৎপাদন ২০ গিগাওয়াট করার চেষ্টা চালানো হচ্ছে। তাছাড়া আগামী ২৫ বছরে দেশের পারমাণবিক বিদ্যুৎ উৎপাদন ক্ষমতা ৪.২% থেকে বাড়িয়ে ৯% করার চেষ্টা করা হচ্ছে। দেশে পাঁচটি পারমাণবিক চুল্লি রয়েছে (বিশ্বে তৃতীয়)। ২০২৫ সালের মধ্যে আরও ১৮টি পারমাণবিক চুল্লি (বিশ্বে দ্বিতীয়) গড়ে তোলার পরিকল্পনাও আছে।
## আরও দেখুন
*ভারতের বিদ্যুৎ কেন্দ্রসমূহের তালিকা
*ভারতে পরমাণু শক্তি
## তথ্যসূত্র

বিষয়শ্রেণী:ভারতে বিদ্যুৎ
ভারত
বিষয়শ্রেণী:ভারতের নীতি
বিষয়শ্রেণী:ভারতের নীতিমালা
নাগাপুসানী

থাম্ব|নৈনাটিভু নাগাপুসানী আম্মান মন্দির
**নাইনাতিভু নাগাপুসানী আম্মান মন্দির** বা **নয়নাদ্বীপ নাগভূষণী মাতৃকামন্দির** শ্রীলঙ্কার উত্তর প্রান্ত অবস্থিত জাফনা শহরের নিকটবর্তী নয়নাতিভু গ্রামের একটি হিন্দু মন্দির ৷ স্থানীয় তামিল ভাষায় এটি নাইনাতিভু নাগাপুসানী আম্মান মন্দির নামে পরিচিত ৷ এটি হিন্দু তন্ত্রসাধনার ৫১ শক্তিপীঠের মধ্যে অন্যতম ও অবস্থানে দক্ষিণতম ৷ 

## ইতিহাস
এখানে দেবী সতীর গোড়ালি বা ডান পায়ের নুপুর পড়েছিল । শক্তি আরাধনায় এই শক্তিপীঠকে  গুরুত্ব দেওয়া হয়েছে। বিখ্যাত তামিল মহাকাব্য শিলাপথিকরমেও এই তীর্থের উল্লেখ করা হয়েছে । যেখানে দক্ষযজ্ঞে সতীর দেহত্যাগ এবং শক্তিপীঠ সৃষ্টির কথা বলা হয়েছে। শাস্ত্র অনুসারে এখানে দেবী ইন্দ্রাক্ষী ও ভৈরব রাক্ষসেশ্বর।

দেবীর মূর্তি  ইন্দ্রের দ্বারা প্রতিষ্ঠাপিত ও পূজিত  হয়েছিল । ভগবান রাম এবং  রাবণ দেবীকে পূজা করেছেন। মহাভারত অনুসারে নাগগণ এবং গরুড়  এই দেবীকে পূজা করার পর তাদের দীর্ঘদিনের বিরোধের সমাধান হয়।

ষোড়শ শতাব্দীতে পর্তুগীজ শাসকরা খৃস্টানধর্ম প্রচারের উদ্দ্যেশে শ্রীলঙ্কা ও দক্ষিণ ভারতের অন্যান্য হিন্দু মন্দিরের মত এটিও ভেঙ্গে দেন ৷ পরে এটিকে আবার নির্মাণ করা হয় ৷

## আইকনোগ্রাফি
 **লঙ্কেশ্বরী দেবী শঙ্করী ত্বং চতুর্ভুজা । কৈকষীনন্দনইষ্টা বরদাভয়পাণিনী । উর্ধ্বে অঙ্কুশহস্তভ্যা বামে নাগপাশঞ্চ তথা । হেমাঙ্গদেহকান্তা বিশালস্তনযুগলশোভিতা । প্রচণ্ডেদৈত্যদলনীরাবণইষ্টা মহেশ্বরী । জানকিরূপেণ ত্বং হি দশাননমর্দিনী।।**

অর্থ :- ইনি লঙ্কার দেবী চার-বাহুযুক্ত দেবী শঙ্করী। তিনি রামের প্রিয় এবং বরাভয় ধারিণী । তিনি উপরে তার হাতে একটি অঙ্কুশ এবং বাম হাতে একটি সাপের দড়ি ধরেছিলেন। তিনি একটি সোনালী শরীর এবং বৃহৎ স্তন একটি জোড়া সঙ্গে সুন্দর ছিল. দেবী মহেশ্বরী । জানকী রূপে তুমি দশ মুখের বিনাশকারী।

## পূজা
মন্দিরে প্রায় ১৫ জন পুরোহিত আছেন যারা দৈনিক পূজা করেন। তামিলকম অন্যান্য সব শিব মন্দিরের মতো পুরোহিতরা ব্রাহ্মণ বর্ণের শৈবায়েত আদিশৈব সম্প্রদায়ের অন্তর্ভুক্ত। পুরোহিতরা মন্দিরের উত্তর-পূর্ব এলাকায় থাকেন। মন্দিরে প্রতিদিন ছয়বার পুজোর সময়সূচী রয়েছে । প্রত্যেকবার চারটি আচার রয়েছে । যেমন- অভিষেক (পবিত্র স্নান), অলঙ্গারাম (সাজানো), নৈবেদ্যম ( নৈবেদ্য দান) এবং  শ্রী নাগাপুশানি (ভুবনেশ্বরী) আম্মান এবং দেবীর ভৈরব শ্রীনয়ীনর স্বা‌মী  উভয়ের জন্য দীপা আরদানাই (প্রদীপ জ্বালানো) হয়। পূজার সময় নাদশ্বরম (পাইপ যন্ত্র) এবং টাভিল (পারকিউশন যন্ত্র) সহ সঙ্গীতের মাধ্যমে পুরোহিতদের দ্বারা বেদের ধর্মীয় নির্দেশাবলী  মেনে  পূজা করা হয় এবং মন্দিরে উপাসকরা দেবদেবীকে প্রণাম করে । মন্দিরের রাস্তা একটি বিশাল মণ্ডল (পবিত্র বৃত্তের প্যাটার্ন) গঠন করে যার পবিত্র বৈশিষ্ট্য ঘড়ির কাঁটার মত ডানদিকে কেন্দ্রীয় মন্দির  প্রদক্ষিণকালে সক্রিয় হয় ।

## উৎসব
মন্দিরের সবচেয়ে গুরুত্বপূর্ণ উৎসব হল ১-দিন ব্যাপী মহোস্তবম (তিরুভিঝা) যা তামিল আনি মাসে (জুন/জুলাই) পালিত হয়। এই সময়ের মধ্যে, স্বর্ণ রথোলসভম ("মাঞ্জা তিরুভিঝা" বা স্বর্ণরথ উৎসব), রথলসভম ("থের তিরুভিঝা" বা রথ উৎসব) এবং পুংগানাম ("থেপা থিরুভিঝা" বা ভাসমান উৎসব) প্রভৃতি। প্রধান হিন্দু উৎসব যেমন নবরাত্রি এবং শিবরাত্রিতে এখানে হাজার হাজার ভক্ত আসে । তামিলকমের অধিকাংশ শক্তি মন্দিরের মতো, তামিল মাস আদি (জুলাই -আগস্ট) এবং থাই (জানুয়ারি -ফেব্রুয়ারি) এর শুক্রবার এই মন্দিরে বিশেষ পূজা হয় । আদি পুরাম, যেদিন পার্বতী বয়সন্ধিকালে পৌঁছান সেদিন তিনি তার সমস্ত ভক্তদের মা হয়েছিলেন বলে এই মন্দিরে সেদিন প্রচুর ভক্ত আসে।
## তথ্যসূত্র

বিষয়শ্রেণী:হিন্দুধর্ম
বিষয়শ্রেণী:শ্রীলঙ্কার হিন্দু মন্দির
বিষয়শ্রেণী:শক্তিপীঠ
বিষয়শ্রেণী:জাফনা জেলার হিন্দু মন্দির
ড্যানিয়েল ক্রেইগ

**ড্যানিয়েল ক্রেইগ** (ইংরেজিঃ Daniel Wroughton Craig) (জন্ম ২ মার্চ ১৯৬৮)বর্তমান সময়ের একজন জনপ্রিয় ব্রিটিশ অভিনেতা। ক্রেইগ *জোরো*, *ইন্ডিয়ানা জোন্স*, *লারা ক্র্যাফট* সহ আরো অনেক জনপ্রিয় চলচ্চিত্রে অভিনয় করেন। কিন্তু ড্যানিয়েল ক্রেইগ বর্তমান সময়ে *জেমস বন্ড* হিসেবে বেশি খ্যাত। ২০০৬ সালের *ক্যাসিনো রয়াল* চলচ্চিত্রের মাধ্যমে তিনি বন্ড চরিত্রে অভিনয় শুরু করেন। ২০০৮ সালে জেমস বন্ড চলচ্চিত্রের ২২তম চলচ্চিত্র *কোয়ান্টম অব সোলেস* এ তিনি অভিনয় করেন।

## চলচ্চিত্র সমূহ

## তথ্যসূত্র

## আরও দেখুন
* জেমস বন্ড

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:অডিওবই পাঠক
বিষয়শ্রেণী:ইংরেজ অজ্ঞেয়বাদী
বিষয়শ্রেণী:ইংরেজ নারীবাদী
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ফরাসি বংশোদ্ভূত ইংরেজ ব্যক্তি
বিষয়শ্রেণী:ওয়েলশ বংশোদ্ভূত ইংরেজ ব্যক্তি
বিষয়শ্রেণী:নারীবাদী পুরুষ
বিষয়শ্রেণী:রাজকীয় নৌবাহিনী কর্মকর্তা
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:ওয়েলশ বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নারীবাদী
বিষয়শ্রেণী:মার্কিন পুরুষ মডেল
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:২১শ শতাব্দীর মার্কিন অভিনেতা
কূটনৈতিক পদমর্যাদা

**কূটনৈতিক পদমর্যাদা** () হচ্ছে আন্তর্জাতিক সম্পর্ক ও কূটনীতিবিদ্যার একটি গুরুত্বপূর্ণ অংশ। সাধারণ অর্থে, একটি দেশের কূটনৈতিক মিশনে অবস্থানকারী সরকারী ও বেসরকারী ব্যক্তিবর্গের পদমর্যাদাকেই কূটনৈতিক পদমর্যাদা নামে অভিহিত করা হয়ে থাকে। ১৯৬১ সালে অষ্ট্রিয়ার ভিয়েনাতে কূটনৈতিক সম্পর্ক সংক্রান্ত একটি সম্মেলনে কূটনৈতিক মিশনের পদমর্যাদা সর্ম্পকে বলা হয়েছে।

## সাধারণ ইউরোপীয় কূটনৈতিক পদমর্যাদা
১৮১৫ সালের কংগ্রেস অব ভিয়েনার মাধ্যমে কূটনৈতিক পদমর্যাদার গুরুত্ব দেয়া হয়।
* রাষ্ট্রদূত
* বিশেষ ক্ষমতা সম্পন্ন মন্ত্রী ও বিশেষ কূটনৈতিক প্রতিনিধি
* চার্জ দ্য অ্যাফেয়ার্স

## আধুনিক কূটনৈতিক পদমর্যাদা
১৯৬১ সালের ভিয়েনা সম্মেলনে আধুনিক কূটনৈতিক পদমর্যাদা নির্ধারন করা হয়।
* রাষ্ট্রদূত
* উপরাষ্ট্রদূত, কূটনৈতিক মন্ত্রী
* চার্জ দ্য অ্যাফের্য়াস

এছাড়াও নিম্নোক্ত শব্দগুলো ব্যবহার করা হয় -
* ফার্ষ্ট সেক্রেটারি 
* সেকেন্ড সেক্রেটারি 
* থার্ড সেক্রেটারি 
* অ্যাটাশে

ব্রিটিশ কমনওয়েলথভুক্ত দেশসমূহের রাষ্ট্রদূতদের *[[হাই কমিশনার]]* বলা হয়ে থাকে।

## তথ্যসূত্র

# *পরিবর্তনশীল বিশ্বে আন্তর্জাতিক আইন*, ড: মিজানুর রহমান, পলল প্রকাশনী, ঢাকা। ২০১০ 

বিষয়শ্রেণী:কূটনীতি
জেমস বন্ড চলচ্চিত্রের তালিকা

**জেমস বন্ড** চলচ্চিত্র হচ্ছে ব্রিটিশ কাল্পনিক গোয়েন্দা এমআই ৬ এজেন্ট জেমস বন্ডকে নির্মিত চলচ্চিত্র সমূহ। ব্রিটিশ ঔপন্যাসিক ইয়ান ফ্লেমিং রচিত উপন্যাসের উপর ভিত্তি করে চলচ্চিত্রসমূহ নির্মাণ করা হয়। ১৯৬২ সাল থেকে ২০১৫ সাল পর্যন্ত সর্বমোট ২৪টি বন্ড চলচ্চিত্র মুক্তি পেয়েছে। হলিউডের পাইনউড ষ্ট্যুডিওর এই চলচ্চিত্র সিরিজ ইয়ন প্রোডাকশনস তৈরী করছে।

## প্রথম চলচ্চিত্র
১৯৫৪ সালে প্রথম টিভি চিত্রায়ন হলেও জেমস বন্ড চলচ্চিত্র প্রথম পর্দায় নামে ১৯৬২ সালে ড. নো ছবির মাধ্যমে। শন কনারি, জোসেফ ওয়াইজম্যান অভিনীত এই চলচ্চিত্রটি ব্যাপক জনপ্রিয়তা অর্জন করে। 

## পূর্ণ বন্ড চলচ্চিত্র সমূহের তালিকা

## কাহিনী সংক্ষেপ
**ড. নো**(১৯৬২)

জেমস বন্ড জ্যামাইকার এক দ্বীপে ব্রিটিশ এজেন্টের নিহত হবার কারণ অনুসন্ধানে যায়। সেখানে বন্ডের সাথে ড. জুলিয়াস নো নামে একজন চীনা বিজ্ঞানীর সংঘর্ষ হয়। চীনা বিজ্ঞানী আমেরিকা রকেট নিক্ষেপণ কর্মসূচীতে বাধার চেষ্টা করছিলেন।

**ফ্রম রাশিয়া উইদ লাভ**(১৯৬৩)

স্পেক্টর একজন রাশিয়ান তরুনীকে নিয়োগ দেয় জেমস বন্ড কে হত্যা করার জন্য। কিন্তু জেমস বন্ড সেই তরুনীকে সোভিয়েত ডিকোডিং মেশিন খুজে পাওয়ার জন্য ব্যবহার করে।

**গোল্ডফিঙ্গার**(১৯৬৪)

**থাণ্ডারবল**(১৯৬৫)

**ইউ অনলি লাইভ টুয়াইস**(১৯৬৭)

**অন হার ম্যাজিস্টিজ সিক্রেট সার্ভিস**

**ডায়মণ্ডস আর ফরএভার**

**লাইভ এণ্ড লেট ডাই**

**দ্য ম্যান উইদ দ্য গোল্ডেন গান**

**দ্য স্পাই হু লাভড্‌ মি**

**মুনর‌্যাকার**

**ফর ইউর আইজ অনলি**

**অক্টোপুসি**

**অ্যা ভিউ টু কিল**

**দ্য লিভিং ডেলাইটস**

**লাইসেন্স টু কিল**(১৯৮৯)

**গোল্ডেন আই**(১৯৯৫)

**টুমরো নেভার ডাইস**(১৯৯৭)

**দ্য ওয়ার্ল্ড ইজ নট এনাফ**(১৯৯৯)

**ডাই এনোদার ডে**(২০০২)

**ক্যাসিনো রয়েল**(২০০৬)

**কোয়ান্টাম অব সোলেজ**(২০০৮)

**স্কাইফল**(২০১২)

**স্পেক্টার**(২০১৫)

## আরও দেখুন

## বহিঃসংযোগ
* জেমস বন্ড : অফিসিয়াল ওয়েবসাইট
* পাইনউড ষ্ট্যুডিও: হোম অব বন্ড
* বন্ড এনসাইক্লোপিডিয়া
* আস্কম্যান.কমঃ জেমস বন্ড প্রোফাইল
* দি আলটিম্যাট জেমস বন্ড কমিউনিটি
* অনলি লাইভ টুয়াইসঃ জেমস বন্ড স্মরণে
* জেমস বন্ডের চলচ্চিত্রের অংশবিশেষ

বিষয়শ্রেণী:চলচ্চিত্রে জেমস বন্ড
বিষয়শ্রেণী:উৎস অনুযায়ী চলচ্চিত্রের তালিকা
বিষয়শ্রেণী:ফ্র্যাঞ্চাইজি অনুযায়ী চলচ্চিত্রের তালিকা
কুশিয়ারা নদী

**কুশিয়ারা নদী** বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক কুশিয়ারা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৭।

## প্রবাহ
কুশিয়ারা নদীর উৎস হচ্ছে বরাক বা বরবক্র নদী। বরাক নদীর উৎপত্তি স্থল মণিপুরের উত্তরে আঙ্গামীনাগা পাহাড়। উক্ত পাহাড় হতে বরাক নদী উৎপন্ন হয়ে মণিপুর হয়ে কাছাড় জেলা ভেদ করে বদরপুর দিয়ে সিলেটে প্রবেশ করেছে। সিলেটের সীমান্তস্থিত অমলসিদ স্থান থেকে দুই শাখায় দুই ভিন্ন নামে প্রবাহিত হচ্ছে। যার একটি হচ্ছে বাংলাদেশের ঐতিহাসিক নদী সুরমা অপরটির নাম কুশিয়ারা। কুশিয়ারা নদীর দৈর্ঘ্য ১২০ মাইল। এটি উৎপত্তিস্থল থেকে দহ্মিণ দিগে পশ্চিমাভিমুখে সিলেট কাছাড় সীমান্ত হয়ে বহে মেঘনা নদীর উৎস স্থলে পতিত হয়েছে।

## গতিপথ
প্রাচীন কালের স্বাধীন রাজ্য মণিপুরের আঙ্গামীনাগা পাহাড়ের ৩০০ কিলোমিটার উঁচু স্থান থেকে বরাক নদীর উত্পত্তি। উৎপত্তিস্থান হতে ৪৯১ কিলোমিটার অতিক্রম করে সিলেটের সীমান্তে এসে বরাক নদী দুই শাখায় সুরমা ও কুশিয়ারা নামে ৩০০ কিলোমিটার প্রবাহিত হয়ে মেঘনা নদী গঠন করে। উল্লেখিত নদী দুটো সিলেট বিভাগের বেষ্টনী হিসেবে বিবেচ্য। সিলেটের সীমান্ত হতে উত্তরে প্রবাহিত স্রোতধারাকে সুরমা নদী এবং দক্ষিণে প্রবাহিত স্রোতধারাকে কুশিয়ারা নামে অবহিত করা হয়। বরাক হতে কুশিয়ারার বিভক্তির স্থান হতে বদরপুর হয়ে অমলসিদ নামক স্থানে এসেছে। অমলসিদ হতে বাহাদুরপুরের নিকট দিয়ে কুশিয়ারা নদী নবীগঞ্জের ভেতর প্রবেশ করে দিরাই হয়ে আজমিরীগঞ্জে বহে দিলালপুরের নিকটে মেঘনা নদীর সৃষ্টি করে। কুশিয়ারা নদীর আবার ছোট ছোট বিভিন্ন শাখায় সিলেটের বিভিন্ন অঞ্চলে প্রবাহিত আছে। যা কোথায় কোথায় বিবিয়ানা, ধলেশ্বরী খোয়াই ও কালনী নামে অবহিত হচ্ছে।

## আরও দেখুন
* কুশিয়ারা পানিবণ্টন চুক্তি
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সিলেট জেলার নদী
বিষয়শ্রেণী:বাংলাদেশের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:আসামের নদী
বিষয়শ্রেণী:বঙ্গোপসাগর
বিষয়শ্রেণী:সিলেট জেলা
বিষয়শ্রেণী:ফেঞ্চুগঞ্জ উপজেলা
বিষয়শ্রেণী:সিলেট বিভাগের নদী
ইয়োশিহিকো নোদা

একজন জাপানি রাজনীতিবিদ। তিনি বর্তমানে সংবিধানিক গণতান্ত্রিক দলের (সিডিপি) নেতা। ২০০০ সাল থেকে তিনি প্রতিনিধি সভার সদস্য। ২০১১ থেকে ২০১২ সাল পর্যন্ত তিনি জাপানের প্রধানমন্ত্রী ছিলেন।

নোদা ১৯৯৩ সালে এখন বিলুপ্ত জাপান নিউ পার্টির সদস্য হিসেবে রাজনীতিতে প্রবেশ করেন। ১৯৯৬ সালে তিনি ডেমোক্রেটিক পার্টি অব জাপান (ডিপিজে)-এ যোগ দেন। ২০০৯ সালের সাধারণ নির্বাচনে ডিপিজে ক্ষমতায় আসার পর, প্রধানমন্ত্রী ইউকিও হাতোইয়ামার মন্ত্রিসভায় নোদাকে সিনিয়র উপ-অর্থমন্ত্রী করা হয়। পরে ২০১০ সালে প্রধানমন্ত্রী নাওতো কান তাকে অর্থমন্ত্রী হিসেবে নিয়োগ দেন। নাওতো কান প্রধানমন্ত্রীর পদ থেকে পদত্যাগ করার পর, নোদা নেতৃত্ব নির্বাচনে জয়ী হন এবং ২ সেপ্টেম্বর ২০১১ সালে প্রধানমন্ত্রী নিযুক্ত হন।

ডিসেম্বর ২০১২ সালের সাধারণ নির্বাচনে ডিপিজের ভয়াবহ পরাজয়ের পর নোদা দলীয় সভাপতির পদ থেকে পদত্যাগের ঘোষণা দেন। এতে নতুন নেতৃত্ব নির্বাচন অনুষ্ঠিত হয়, যেখানে বানরি কাইএদা জয়লাভ করেন। নোদার পর প্রধানমন্ত্রী হিসেবে লিবারেল ডেমোক্রেটিক পার্টির সভাপতি শিনজো আবে দায়িত্ব নেন, ২৬ ডিসেম্বর ২০১২ তারিখে।

ডিপিজে ভাঙন ও পুনর্গঠনের মধ্য দিয়ে গেলে নোদা স্বতন্ত্র সংসদ সদস্য হিসেবে কাজ শুরু করেন। ২০২১ সালে তিনি সিডিপিতে যোগ দেন, যা ডিপিজের প্রধান উত্তরসূরি দল। ২০২৪ সালে তিনি সিডিপির সভাপতির নির্বাচনে প্রতিদ্বন্দ্বিতা করে জয়ী হন। তিনি বর্তমান সভাপতি কেনতা ইজুমি ও সাবেক সভাপতি ইউকিও এদানোকে পরাজিত করেন। দলীয় সভাপতির দায়িত্ব নেওয়ার কয়েক সপ্তাহ পরই ২০২৪ সালের জাপানি সাধারণ নির্বাচন ঘোষণা করা হয়। এতে সিডিপি তাদের ইতিহাসে সর্বোত্তম ফলাফল অর্জন করে এবং ক্ষমতাসীন এলডিপি জোট সংসদে সংখ্যালঘুতে পরিণত হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জাপানের অর্থমন্ত্রী
বিষয়শ্রেণী:ওয়াসেদা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর জাপানি রাজনীতিবিদ
বিষয়শ্রেণী:১৯৫৭-এ জন্ম
বিষয়শ্রেণী:জাপানের মন্ত্রী
বিষয়শ্রেণী:টোকিওর রাজনীতিবিদ
বিষয়শ্রেণী:চিবা প্রশাসনিক অঞ্চলের রাজনীতিবিদ
বিষয়শ্রেণী:জাপানের ডেমোক্রেটিক পার্টির রাজনীতিবিদ
বিষয়শ্রেণী:২১শ শতাব্দীর জাপানের প্রধানমন্ত্রী
শেখ ভানু

**শেখ ভানু** (জন্মঃ ১৮৪৯ -মৃত্যু ১৯১৯ খ্রিষ্টাব্দ) - (বাংলা - ১২৫৮ - ১৩২৬)। বাংলাদেশের একজন মরমী সাধক ও বাউল গানের কবি। তার লিখা গানের সংখ্যা হাজারের কাছাকাছি। শেখ ভানুর গানের মধ্যে জনপ্রিয় অন্যতম গান হচ্ছে; (১) আমি পাড়লাম না-রে - আমার মনকে বুঝাইতে, তোমরানি দেইকাছো কেউ - কদম তলায় ফুল ফুইঠাছে (২) নিশিতে যাইও ফুল বনে-রে ভ্রমরা - নিশিতে যাইয় ফুল বনে। ১৯৩১ খ্রিষ্টাব্দে মনসুর উদ্দীন বাংলাদেশের বিভিন্ন অঞ্চল থেকে কয়েক হাজার বাউল গান সংগ্রহ করে **হারামণি** ম্যাগাজিনে ১৯৪২ প্রচার করেন। শেখ ভানুর অনেকটি গান উক্ত ম্যাগাজিনে অন্তর্ভক্ত হয়েছে বলে উল্লেখ পাওয়া যায়।

## পরিচিতি
শেখ ভানু সিলেট বিভাগের হবিগঞ্জ জেলার লাখাই উপজেলার ভাদিকারা গ্রামে জন্ম গ্রহণ করেন। তার পিতার নাম মুন্সি নাছির উদ্দীন। তিনি একজন মুনশী ছিলেন ।শেখ ভানু তার স্বরচিত পুঁথি গ্রন্থের এক অন্তরায় পিতৃ পরিচয় এভাবে ধরে তুলেছেনঃ 
এছাড়া শেখ ভানু সুফীবাদের শিক্ষা লইতে বাগদাদ হতে বাংলাদেশে আগত দরবেশ মীরাণ শাহের শিশত্ব গ্রহণ করেছিলেন। যার বয়ান **আশরারুল এশক** গ্রন্থে তিনি ত্রিপদি ছন্দে উল্লেখ্য করেছেন;
শেখ ভানু ছিলেন ধানের বেপারী। তিনি গ্রাম অঞ্চল থেকে ধান ক্রয় করে ভৈরব, মদনঞ্জ মোহনগঞ্জ প্রভৃতি এলাকায় বিক্রি করতেন। ব্যবসার জন্য বিভিন্ন অঞ্চলে আসা যাওয়া করার পথে পৃথিবীর বিভিন্ন প্রকৃতিক দৃশ্য অবলোকন করে তিনি ভাবতেন স্তরে স্তরে সাজানো এই সৃষ্টির অনিশ্চয়াতা নিয়ে। শ্রুতির ভিত্তিতে লিখা এমন একটি ঘটনা সৈয়দ মোস্তফা কামাল উল্লেখ করে লিখেনঃ একদিন ভরা বর্ষায় মেঘনা নদী দিয়ে ধানের নৌকা নিয়ে শেখ ভানু বাড়ি ফিরছিলেন । হাঠাৎ জলস্রোতে ভেসে যাওয়া একটি মৃত দেহ তার চোখে পরল। তিনি দেখলেন শবের উপরে বসে একটি কাক লাশের চোখ ঠুকরিয়ে খাচ্ছে। শেখ ভানু মানব দেহের এ পরিণতি দেখে বীতশ্রদ্ধ হয়ে মনের আবেগে বললেন **হায়-রে সোনার তনু - - আখের তোর এই হাল**। এভাবে শেখ ভানু সংসারের অনিত্যতা প্রত্যক্ষ করে, দুনিয়ার মোহ, মায়া, লোভ প্রভৃতি ত্যাগ করে আল্লাহর পথে ফকির হয়ে পরমাত্মার সন্ধান করতে থাকেন। এ বিষয়টি শেখ ভান তার নিজের ভাষায় বর্নণা দিয়ে লিখেন; 

শেখ ভানুর -নিশীতে যাইও ফুলবনে রে ভ্রমরা ,
নিশীতে যাইও ফুলবনে ।।এই কালজয়ী গানটি দেশে বিদেশে সর্বজনীন জনপ্রিয়তার লাভ করেছে । গানটি পৃথিবীর অনেক ভাষায় রূপান্তরিত হয়েছে ।এই বিখ্যাত গানটির কথা আরো দুজন কবিকে উৎসাহী করেছে বলে অনেক গবেষকদের ধারণা । তাদের দুজনেরই  কিছু কথা রদবদল আছে ।এ যেন এক ফুল-তিন মালী ।একটি গান,তিনজন গীতিকারঃশেখ ভানু,রাধারমণ দত্ত,ও জসীম উদ্দীন ।
শেখ ভানুর লিখিত দুটি বই আছে যা (১) আশরারুল এশক (২) পুথিঁ শেখ ভানু । এ বই গুলো বাজারে নেই । তবে তাকে নিয়ে গবেষকরা গবেষণা করায় তার কাব্য গুলোর অনেকাংশ সংরক্ষণ হয়েছে। এ দার্শনিক কবিকে নিয়ে সৈয়দ মোস্তফা কামাল, দেওয়ান নুরুল আনোয়ার চৌধুরী, ডঃ আসরাফ সিদ্দীকি, মোস্তফা জামান আব্বাসী নন্দলাল শর্মা, তরফদার মোহাম্মদ ইসমাইলের মতো গুনি জনেরা গবেষণা করেছেন। **সুফী দার্শনিক কবি শেখ ভানু** শিরোনামে একটি গ্রন্থ ২০০৪ সালে প্রকাশ করা হয়।

## তথ্যসূত্র

## বহি:সংযোগ

বিষয়শ্রেণী:১৮৪৯-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:সিলেট জেলার ব্যক্তি
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:বাউল
বিষয়শ্রেণী:সুফি
বিষয়শ্রেণী:সিলেট গীতিকা
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি সুরকার
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী কবি
হারুন লরগাত

**হারুন লরগাত** (; জন্ম: ২৬ মে, ১৯৬০) ভারতীয় বংশোদ্ভূত দক্ষিণ আফ্রিকান ব্যবসায়ী ও চার্টার্ড এ্যাকাউন্টেন্ট। তিনি দক্ষিণ আফ্রিকার কেপ প্রদেশের পোর্ট এলিজাবেথে জন্মগ্রহণ করেন। আন্তর্জাতিক ক্রিকেট কাউন্সিল বা আইসিসি’র প্রধান নির্বাহী হিসেবে দায়িত্ব পালন করেন।

## কর্মজীবন
১৯৭৭ থেকে ১৯৯১ সাল পর্যন্ত *হাওয়া বোল* দলের পক্ষে প্রথম-শ্রেণীর ক্রিকেট খেলায় অংশ নিয়েছিলেন। শেষ বছরে *এপার্টথিড দলের* খেলোয়াড় ছিলেন। হারুন লরগাত *সাউথ আফ্রিকান ইনস্টিটিউট অব চার্টার্ড এ্যাকাউন্ট্যান্টসের* একজন সদস্য। তিনি কেপটাউন এবং জোহানেসবার্গভিত্তিক *ক্যাপেলা ইনভেস্টম্যান্ট হোল্ডিংসের* নির্বাহী পরিচালক ছিলেন। এছাড়াও, ২০০২ থেকে ২০০৭ সাল পর্যন্ত *আর্নস্ট এন্ড ইয়াং* কোম্পানীর সিনিয়র পার্টনার হিসেবে ছিলেন। এরপরই দুবাইয়ে অবস্থিত আন্তর্জাতিক ক্রিকেট কাউন্সিল বা আইসিসি'র প্রধান কার্য্যালয়ে তিনি যোগদান করেন।

২০০৮ সালের এপ্রিল মাসে লরগাতকে আন্তর্জাতিক ক্রিকেট কাউন্সিলের *প্রধান নির্বাহী* হিসেবে নিযুক্ত করা হয়। ৪ জুলাই, ২০০৮ তারিখে আইসিসি প্রধান হিসেবে নিজ দায়িত্ব পালন করে যাচ্ছেন হারুন লরগাত। তিনি উত্তরসূরী হিসেবে অস্ট্রেলিয়ান ম্যালকম স্পিডের স্থলাভিষিক্ত হন। জুন, ২০১২ সালে কুয়ালালামপুরে অনুষ্ঠিত আইসিসি’র বার্ষিক সভায় তাকে প্রধান নির্বাহীর দায়িত্ব থেকে অব্যহতি দেয়া হয়। এরপর থেকে শ্রীলঙ্কা ক্রিকেটের পরামর্শকের দায়িত্ব পালন করছেন।

## সমালোচনা
হারুন লরগাত ভারতীয়দেরকে সমর্থন ও সহযোগিতা-সহ ভারতীয় ক্রিকেট কন্ট্রোল বোর্ড বা বিসিসিআইকে বিভিন্নভাবে সমর্থন করেছেন বলে ব্যাপক গুঞ্জন রয়েছে। এছাড়াও, ২০১৫ সালের বিশ্বকাপ ক্রিকেটে প্রচলিত কাঠামোর পরিবর্তে ১০টি দলের অংশগ্রহণের পক্ষে প্রধান দাবীদার হিসেবে রয়েছেন তিনি। এরফলে আইসিসি’র সহযোগী দলগুলোর অংশগ্রহণ বাঁধার মুখোমুখি হবে। এ বক্তব্যের ফলে ক্ষতিগ্রস্ত দলগুলো তার কড়া সমালোচনা করে। এছাড়াও, টেস্ট ক্রিকেটভূক্ত দেশ, কোচ এবং ক্রিকেট অনুসারীরাও এ বিষয়ে ব্যাপক সমালোচনা করে।

## ব্যক্তিগত জীবন
হারুন লরগাতের পূর্বপুরুষগণ ভারতীয় বংশোদ্ভূত ছিলেন। তার পূর্বপুরুষেরা ভারতের দক্ষিণাঞ্চলে অবস্থিত গুজরাত রাজ্যের মানিকপুর-রিথবানিয়া গ্রামে বসবাস করতেন। ব্যক্তিগত জীবনে তিনি বিবাহিত। ১০ ফেব্রুয়ারি, ১৯৮৫ সালে ফারাহ ইব্রাহীমকে বিয়ে করেন। মোহাম্মদ জহির এবং নাসিরা নামে তাদের দু’টি সন্তান রয়েছে।

## তথ্যসূত্র

## আরও দেখুন
* ক্রিকেট
* টেস্ট ক্রিকেট
* ক্রিকেট বিশ্বকাপ
* ২০১৫ ক্রিকেট বিশ্বকাপ
* একদিনের আন্তর্জাতিক ক্রিকেট
* আন্তর্জাতিক ক্রিকেট কাউন্সিল

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:দক্ষিণ আফ্রিকার ক্রিকেট প্রশাসক
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি
বিষয়শ্রেণী:গুজরাতি ব্যক্তি
বিষয়শ্রেণী:আফ্রিকার ব্যবসায়ী
বিষয়শ্রেণী:চার্টার্ড এ্যাকাউন্ট্যান্ট
বিষয়শ্রেণী:আইসিসি প্রধান
বিষয়শ্রেণী:গটেংয়ের ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:রোডস বিশ্ববিদ্যালয়ের প্রাক্তন শিক্ষার্থী
পরিবেশ সমাজবিজ্ঞান

**পরিবেশ সমাজবিজ্ঞান** বলতে সাধারণত পরিবেশ ও সমাজের মধ্যকার মিথস্ক্রিয়ায় সমাজতাত্ত্বিক অধ্যয়নকে বোঝায়, যদিও সংজ্ঞাটি অব্যবহিত পরেই *মানব সংস্কৃতি থেকে বাদবাকি পরিবেশকে বিচ্ছিন্ন করা*র সমস্যাকে আমাদের সামনে তুলে ধরে। সাধারণভাবে পরিবেশ ও সমাজের মধ্যকার সম্পর্কই এই ক্ষেত্রের মূল আলোচ্য বিষয়। তথাপি পরিবেশ সমাজবিজ্ঞানীরা সাধারণত পরিবেশ বিপর্যয়ের কারণ সামাজিক নিয়ামকসমূহ, এসব বিপর্যয়ের সামাজিক প্রভাব এবং বিপর্যয় মোকাবেলায় প্রচেষ্টাসমূহ অধ্যয়নের উপর বিশেষ গুরুত্ব আরোপ করে থাকেন। অধিকন্তু, যেসব সামাজিক প্রক্রিয়ার মাধ্যমে বিশেষ কিছু পরিবেশীয় অবস্থাকে বিপর্যয় বলে সম্বোধন করা হয় সেগুলোর উপরও অধিক গুরুত্ব দেওয়া হয়।

যদিও ১৯৯০'র দশকে পরিবেশ সমাজবিজ্ঞানের *কৃতিবাদী*(constructivist) ও *বাস্তববাদী*(realist) ধারার মধ্যে কখনও কখনও তিক্ত বিতর্ক চলেছে, উভয়পক্ষই পরবর্তীকালে একটি সাধারণ ভিত পেয়েছে। কারণ উভয়পক্ষই ক্রমবর্ধমানভাবে গ্রহণ করছে যে, পবিবেশগত সমস্যাগুলোর একটি জাগতিক বাস্তবতা থাকার পরেও এগুলো কেবলমাত্র বৈজ্ঞানিক জ্ঞান, কর্মীপ্রচেষ্টা এবং প্রচারমাধ্যমের আগ্রহের মত *মনুষ্য প্রক্রিয়া*র দ্বারাই চিহ্নিত হয়। অধিকাংশ পরিবেশগত সমস্যার একটি বাস্তবিক তাত্ত্বিক মর্যাদা রয়েছে। যদিও এসব সমস্যা সম্পর্কে আমাদের জ্ঞান নির্মিত হয় বিজ্ঞানী, কর্মী, প্রচারমাধ্যম ও অন্যান্য সামাজিক নিয়ামক দ্বারা বিভিন্ন পরিবেশীয় অবস্থাকে সমস্যা হিসেবে নির্মাণের মত সামাজিক প্রক্রিয়া থেকে। অনুরূপভাবে পরিবেশগত সমস্যাগুলোর কোনো তাত্ত্বিক ভিত্তি থেকে থাকলেও এগুলোকে অবশ্যই সামাজিক প্রক্রিয়ার সাহায্যেই বুঝতে হয়। এই আন্তসম্পর্ক বর্তমানে ব্যাপকভাবে গৃহীত কিন্তু বিতর্কটির নানাদিক সমসাময়িক গবেষণায় এখনও চালু রয়েছে।

Sydensticker Neto (1995) এর মতে, "Environmental sociology is the study of reciprocal interaction between the physical, social organization and social behaviour." অর্থাৎ " দৈহিক বা ভৌতিক পরিবেশ, সামাজিক সংগঠন ও সামাজিক আচরণের মধ্যে বিনিময়যোগ্য ক্রিয়া-প্রতিক্রিয়ার অধ্যায়নই হলো পরিবেশ সমাজবিজ্ঞান। "

## তথ্যসূত্র

বিষয়শ্রেণী:সমাজবিজ্ঞান
বিষয়শ্রেণী:পরিবেশ
বিষয়শ্রেণী:পরিবেশ সমাজবিজ্ঞান
কারাকোরাম

**কারাকোরাম** () পর্বতমালা হচ্ছে পাকিস্তান, ভারত, এবং চীনের সীমানা জুড়ে বিস্তৃত একটি বিস্তীর্ণ পার্বত্যাঞ্চল। এই পর্বতমালার অন্যান্য নামগুলি হল **কৃষ্ণগিরি** ও এশিয়ার মেরুদণ্ড। মূলত পাকিস্তানের গিলগিত-বালতিস্তান, ভারতের লাদাখ, এবং চীনের জিনজিয়ান প্রশাসনিক অঞ্চল জুড়ে এর অবস্থান। এটি এশিয়ার অন্যতম বৃহত্তম পার্বত্যাঞ্চলসমূহের একটি। কারাকোরাম পার্বত্যাঞ্চল বৃহত্তর হিমালয় পর্বতমালার অন্তর্গত এবং মূল হিমালয় পর্বতমালার সবচেয়ে উত্তর-পশ্চিম প্রান্তে এর অবস্থান।

কারাকোরাম পর্বতমালা বিশ্বের সবচেয়ে বেশি সংখ্যক আট-হাজারী (পাঁচ মাইল) পর্বতশৃঙ্গের আবাসস্থল। এর মধ্যে রয়েছে  উচ্চতাবিশিষ্ট কে২ যা মাউন্ট এভারেস্টের পর বিশ্বের দ্বিতীয় উচ্চতম পর্বতশৃঙ্গ।  উচ্চতাবিশিস্ট মাউন্ট এভারেস্টের তুলনায় কে২ মাত্র  ছোট।

পার্বত্যাঞ্চলটি দৈর্ঘ্যে প্রায় । দুই মেরুঅঞ্চলের পর কারাকোরামই পৃথিবীর সবচেয়ে বেশি হিমবাহপূর্ণ এলাকা। এখানে অবস্থিত  দীর্ঘ সিয়াচেন ও  দীর্ঘ বিয়াফো হিমবাহ যথাক্রমে মেরু অঞ্চলের বাইরে অবস্থিত বিশ্বের দ্বিতীয় ও তৃতীয় বৃহত্তম হিমবাহ।

কারাকোরামের উত্তরপূর্বাঞ্চল তিব্বতীয় সমভূমি, এবং উত্তরাঞ্চল পামির পর্বতমালা দ্বারা বেষ্টিত। অঞ্চলটির দক্ষিণ সীমানা নির্ধারিত হয়েছে গিলগিত, সিন্ধু, ও শিওক নদীর মাধ্যমে। যা অঞ্চলটিকে হিমালয় পর্বতমালার উত্তর-পশ্চিম অংশ থেকে পৃথক করেছে। এবং নদীগুলো কারাকোরাম থেকে দক্ষিণপশ্চিমে পাকিস্তানের সমভূমির দিকে প্রবাহিত হয়েছে।

## ভারতীয় নিয়ন্ত্রণ
বর্তমানে দিস্কিত থেকে নুব্রা নদীর উত্তরে ওপি বাবার মাজার অব্দি ভারতীয় নিয়ন্ত্রণে রয়েছে। অপরদিকে দিস্কিত থেকে শায়ক নদীর উত্তরে থাঙ গ্রাম অব্দি ভারতীয় নিয়ন্ত্রণে রয়েছে।

## পাদটীকা


## তথ্যসূত্র
* Curzon, George Nathaniel. 1896. *The Pamirs and the Source of the Oxus*. Royal Geographical Society, London. Reprint: Elibron Classics Series, Adamant Media Corporation. 2005.  (pbk);  (hbk).
* Kreutzmann, Hermann, *Karakoram in Transition: Culture, Development, and Ecology in the Hunza Valley*, Oxford, Oxford University Press, 2006. 
* Mortenson, Greg and Relin, David Oliver. 2008. *[[Three Cups of Tea]]*. Penguin Books Ltd.  (pbk); Viking Books  (hbk); Tantor Media  (MP3 CD).
* Kipling, Rudyard 2002. *[[Kim (novel)]]*; ed. by Zohreh T. Sullivan. New York: W. W. Norton & Company. —This is the most extensive critical modern edition with footnotes, essays, maps, etc.

## বহিঃসংযোগ

* Blankonthemap : The Northern Kashmir Website
* Pakistan's Northern Areas dilemma
* Great Karakorams
* Karakorams.com : Travel and Trekking in the karakorams

বিষয়শ্রেণী:কারাকোরাম
বিষয়শ্রেণী:পাকিস্তানের পর্বতমালা
বিষয়শ্রেণী:চীনের পর্বতমালা
বিষয়শ্রেণী:পাকিস্তানের হিমবাহ
বিষয়শ্রেণী:কাশ্মীরের ভূগোল
বিষয়শ্রেণী:ভারতের পর্বতমালা
বিষয়শ্রেণী:রেশম পথের উপর অবস্থিত স্থান
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার বাটারফ্লাই

২০০৮ অলিম্পিক গেমসে **পুরুষদের ২০০মিটার বাটারফ্লাই** বিভাগের প্রতিযোগিতা আগস্টের ১১ ও ১৩ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি বাটারফ্লাই স্ট্রোক প্রতিযোগিতা। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।

সেমিফাইনাল ও ফাইনাল ছাড়া সর্বমোট ছয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে ভাল সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।

২০০৮ গেমসে যোগ্যতা অর্জনের মাপকাঠি ছিল ১:৫৭.৬৭সেকেন্ড(A মান) এবং ২:০১.৮০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।

ফাইনালের সময়, মাইকেল ফেলপসের গগলস জলে ভরে যায়, ফলে দ্বিতীয় পাকের শেষদিক থেকে তিনি চোখে কিছু দেখতে পাচ্ছিলেন না। এতদসত্বেও তিনি বিশ্বরেকর্ড করে বিজয়ী হন। শুধু তাই নয়, এই জয়ের ফলে তিনি একজন অলিম্পিক প্রতিযোগী হিসাবে সারাজীবনে সর্বাধিক সোনা জয়ের রেকর্ডও গড়েন। সবমিলিয়ে এটি ছিল তাঁর দশম স্বর্ণপদক; এর পরে তিনি, একই দিনে অনুষ্ঠিত, ৪ x ২০০মিটার ফ্রিস্টাইল রিলে বিভাগে, আরও একটি স্বর্ণপদক জেতেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## হিট

## সেমিফাইনাল

## ফাইনাল

## তথ্যসূত্র

পুরুষদের বাটারফ্লাই ২০০মিটার
কন্যা (জ্যোতিষশাস্ত্র)

**কন্যা** (****, ইংরেজিঃ Virgo) জ্যোতিষশাস্ত্রের ৬ষ্ঠ রাশি। কন্যা রাশি সৌরবন্ধনীর অবস্থান ১৫০তম ডিগ্রি থেকে ১৭৯তম ডিগ্রি নির্দেশ করে। সূর্য এ বন্ধনী বছরের ২৩ আগস্ট থেকে ২২ সেপ্টেম্বর অতিক্রম করে।

## প্রধান বৈশিষ্ট্য
গ্রীষ্মের শেষে শরতের শুরুতেই কন্যা রাশির অবস্থান।

## তথ্যসূত্র

## বহিঃসংযোগ
* Warburg Institute Iconographic Database (over 400 medieval and early modern images of Virgo) 

বিষয়শ্রেণী:পশ্চিমা জ্যোতিষ চিহ্ন
বিষয়শ্রেণী:জ্যোতিষ শাস্ত্র
বিষয়শ্রেণী:রাশিচক্র (জ্যোতিষ শাস্ত্র)
এম্পিসিলিন

**এম্পিসিলিন** হচ্ছে একটি বিটা ল্যাক্টাম অ্যান্টিবায়োটিক, যা ১৯৬১ সাল হতে ব্যাপকভাবে ব্যাকটেরিয়া সংক্রমণে ব্যবহৃত হচ্ছে। বিকেম কোম্পানি কর্তৃক এম্পিসিলিন সূচনার প্ররম্ভে পেনিসিলিন শুধুমাত্র গ্রাম পজিটিভ ব্যাকটেরিয়ার সংক্রামণ যেমন – স্ট্রেপ্টোকক্কাস ও স্টেফাইলোকক্কাস। এম্পিসিলিন (প্রকৃত বাজার নামেঃ পেনব্রিটিন) গ্রাম নেগেটিভ ব্যাকটেরিয়ার সংক্রমণ যেমন ইনফ্লুয়েঞ্জা, কলিফর্ম ও প্রোটিয়াস স্পেসিসের বিরুদ্ধেও কাজ করে। তাই এম্পিসিলিন হচ্ছে পরবর্তীকালের প্রথম বিস্তৃত পরিসর (Broad Spectrum) পেনিসিলিন, যা বিকেম কোম্পানি বাজারে আনে। এম্পিসিলিন হচ্ছে একটি এমাইনোপেনিসিলিন পরিবারের অংশ হলেও মোটামুটিভাবে উত্তরসূরির সাথে কিছুটা বিস্তৃতি ও সক্রিয়তার পর্যায়ে মেলে। এম্পিসিলিন কানের সংক্রামণ, মুত্রথলির বা ব্লাডারের সংক্রামণ, নিউমোনিয়া, গনোরিয়া, ই কোলাই বা সালমোনেলা সংক্রামণের জন্যও ব্যবহৃত হয়।

## কাজের ধরন
বিটা-ল্যাক্টাম অ্যান্টিবায়োটিকের পেনিসিলিন গ্রুপ অনুসারে, এম্পিসিলিন গ্রাম-পজিটিভ ও কিছু গ্রাম-নেগেটিভ ব্যাকটেরিয়াতে প্রবেশ করতে পারে, তা এমাইনো গ্রুপের উপর নির্ভর করে। এই এমাইনো গ্রুপটি গ্রাম নেগেটিভ ব্যাকটেরিয়ার বহিঃস্থ ঝিল্লি দিয়ে প্রবেশে সাহায্য করে।

এম্পিসিলিন একটি উৎসেচক ডিডি-ট্রান্সপেপ্টাইডেজ-এর সাথে পাল্লা দেয়, যেটি ব্যাকটেরিয়ার কোষ প্রাচীর গঠনের জন্য প্রয়োজনীয়। এটি ব্যাকটেরিয়ার তৃতীয় ও সর্বশেষ ধাপ বাইনারি ফিশনকে বাধা দিয়ে ব্যাকটেরিয়ার কোষ প্রাচীর সংশ্লেষণ রোধ করে। অবশেষে, ব্যাকটেরিয়ার কোষ প্রাচীর ধ্বংস হয়। এম্পিসিলিনের এফডিএ কর্তৃক এর কাজের ধরনের অনুমতি রয়েছে।

## ক্লোরোপ্লাস্ট বিভাজনের প্রভাব

এম্পিসিলিন, অন্য বিটা-ল্যাক্টাম এন্টিবায়োটিকের মতন, শুধু যে ব্যাকটেরিয়ার বিভাজনের প্রতিরোধ করে তা নয়, এটি গ্লুকোফাইটের (সায়ানেলস নামে ডাকা হয়) ক্লোরোপ্লাস্ট, ব্রায়োফাইটভূক্ত শৈবাল ফাইস্কমিট্রেল্লা পাটেন্সএর বিভাজনকেও রোধ করে। অপরদিকে, উচ্চতর ভাস্কুলার উদ্ভিদ যেমন “লাইকোপারসিকন এস্কুলেন্টাম এল.” (টমেটো) প্লাস্টিডের উপর এর কোনো কার্যকারিতা নাই।

## প্রয়োগ

এম্পিসিলিন এমোক্সিসিলিন-এর সাথে সামঞ্জস্যপূর্ণ, অন্য একটা পেনিসিলিন, এবং দুটিই প্রস্রাবে সংক্রামণ বা ইউটিআই (ইউরিনারি ট্র্যাক্ট ইনফেকশন), ওটাইটিস মিডিয়া, হিমোফাইলাস ইনফ্লুয়েঞ্জা, সালমোনেলোসিস এবং “লিস্টিরিয়া” মেনিনজাইটিস ইত্যাদি চিকিৎসায় ব্যবহৃত হয়। এটি দ্বিত্ত এন্টিবায়োটিক হিসেবে ফ্লুকোক্সাসিলিন-এর সাথে কো-ফ্লুরাম্পিসিল সেলুলাইটিসএর প্রায়োগিক চিকিৎসা হিসেবে ব্যবহৃত হয়, যেখানে গ্রুপ এ স্ট্রেপ্টোকক্কাল সংক্রামণ সেখানে ফ্লুক্লোক্সাসিলিন স্টেফাইলোকক্কাস অরিয়াস ব্যাকটেরিয়ার বিরুদ্ধে কার্যকর। এম্পিসিলিন এন্টিবায়োটিকের উপর রেজিস্ট্যান্টকৃত ব্যাকটেরিয়ার চিকিৎসায় কম্বিনেশন থেরাপি বা এর সাথে অন্য এন্টিবায়োটিকের প্রয়োজন।

সকল সিউডোমোনাস ও অধিকাংশ ক্লেবসিয়েলা প্রজাতির ও এরোব্যাক্টারগুলো রেজিস্ট্যান্ট হিসেবে মনে করা হয়।

রূটিন বায়োটেকনোলজিতে এম্পিসিলিন রেজিস্ট্যান্ট জিন (ব্লা, bla) সাধারণত সিলেক্টিভ মার্কার হিসেবে ব্যবহৃত হয়ে থাকে। হোরাইজন্টাল জিন ট্রান্সফারের (অনুভূমিক জিন স্থানান্তর) কারণে বর্বর প্যাথজেনিক জীবাণুর কথা ভেবে, ইউরোপিয়ান ফুড সেপ্টি অথোরিটি (ইউরোপীয়ান খাদ্য নিরাপত্তা কর্তৃপক্ষ) এই বাণিজ্যিক জিনগতভাবে পরিবর্তিত জিনের ব্যবহার নিয়ন্ত্রণ করে। উৎসেচক বিটা ল্যাক্টামেজ, যেটি এম্পিসিলিন ও এর বিটা ল্যাক্টামের গঠনকে সাথে সম্পর্কিত ঔষধগুলোকে নষ্ট করে দেয়।

## তথ্যসূত্র

## বহিঃসংযোগ

বিষয়শ্রেণী:বিটা-ল্যাক্টাম অ্যান্টিবায়োটিক
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:পেনিসিলিন
বিষয়শ্রেণী:ফিনাইল যৌগ
জঁ-ওগুস্ত-দোমিনিক আঁগ্র

**জঁ-ওগুস্ত-দোমিনিক আঁগ্র**() ( আগস্ট ২৯ ১৭৮০ - জানুয়ারি ১৪ ১৮৬৭) ছিল একটি ফরাসি নব্যধ্রুপদী চিত্রকর।

## চিত্র প্রদর্শনী

চিত্র:Ingres, Madame Riviere.jpg|*মাদাম রিভিয়ের*, ১৮০৬, তেলচিত্র
চিত্র:Ingres, Napoleon on his Imperial throne.jpg|*সম্রাটের সিংহাসনে বসা নেপোলিয়ন*, ১৮০৬, তেলচিত্র


## টীকা

বিষয়শ্রেণী:ফরাসি চিত্রশিল্পী
বিষয়শ্রেণী:১৭৮০-এ জন্ম
বিষয়শ্রেণী:১৮৬৭-এ মৃত্যু
বিষয়শ্রেণী:ফরাসি পুরুষ চিত্রশিল্পী
আব্বাস কিয়রোস্তামির চলচ্চিত্র

আব্বস কিয়রোস্তামি (জন্ম: ২২ জুন, ১৯৪০) (ফার্সি ভাষায়: عباس کیارستمی) বিশ্ববিখ্যাত ইরানি চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক এবং আলোকচিত্রশিল্পী। ১৯৭০ সাল থেকে তার নির্মিত স্বল্পদৈর্ঘ্য, প্রামাণ্য এবং পূর্ণদৈর্ঘ্য চলচ্চিত্রের তালিকা (ফিল্মোগ্রাফি) নিম্নরূপ।

## ১৯৭০ এর দশক
 

## ১৯৮০ এর দশক

## ১৯৯০ এর দশক

## ২০০০ এর দশক

## ২০১০ এর দশক

## আরও দেখুন
* পার্সিয়ান সিনেমা
* ইরানের চলচ্চিত্র
* ইরানি চলচ্চিত্রর তালিকা

## বহিঃসংযোগ
* 

## তথ্যসূত্র

বিষয়শ্রেণী:চলচ্চিত্র তালিকা
বিষয়শ্রেণী:আব্বস কিয়রোস্তামি
বিষয়শ্রেণী:চলচ্চিত্র পরিচালক
বিষয়শ্রেণী:১৯৪০-এ জন্ম
বিষয়শ্রেণী:ইরানি চলচ্চিত্র পরিচালক
বিষয়শ্রেণী:ইরানি চিত্রনাট্যকার
বিষয়শ্রেণী:ইরানি প্রামাণ্য চিত্র নির্মাতা
বিষয়শ্রেণী:ইরানি কবি
বিষয়শ্রেণী:ফার্সি ভাষার চলচ্চিত্র পরিচালক
বিষয়শ্রেণী:তেহরানের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:আব্বাস কিয়রোস্তামি
বিষয়শ্রেণী:আব্বাস কিয়ারোস্তামি পরিচালিত চলচ্চিত্র